ועדת הכלכלה, כנסת 18, פרוטוקול מספר 139, 2009-12-28 12:20

אופיר אקוניס: אנחנו בתקנות הטיס (אגרות רישום, רישוי ותיעוד), התש"ע-2009.

אופיר אקוניס: אני לא רוצה להרחיב בדברים.

אופיר אקוניס: אני מבקש ממנהל רת"א לתת סקירה, קצרצרה ממש, ככל האפשר, כי אנחנו בסד של זמנים.

אופיר אקוניס: הצעת תקנות הטיס הוא דבר די ארוך, ואני רוצה למנוע בזבוז זמן.

אופיר אקוניס: בבקשה.

גיורא רום: תודה, כבוד היושב-ראש.

גיורא רום: הכנו מצגת, אנחנו לא נראה אותה, ובמשך 60 שניות אני אומר את הדברים הבאים: אנחנו עוסקים בתקנות אגרות רת"א מה-1 בינואר ואילך.

גיורא רום: רת"א היום היא לא רת"א של 2006, לא של 2007, לא של 2008, היא יותר מהכפילה את התחומים שהיא עוסקת בהם, אפשר יהיה לשמוע את זה יותר מאוחר מהאנשים שיושבים באולם.

גיורא רום: לדוגמה, אנחנו הרבה יותר מעורבים בנושא ההנדסי והתעשייתי, אבל זה לא הדבר היחיד.

גיורא רום: שינינו את מבנה תקנות האגרות בצורה כזאת שיבואו לידי ביטוי קווי המדיניות הבאים: הפחתנו את האגרות לתעופה הכללית ולתעופה הספורטיבית.

גיורא רום: זה מתוך הרצון שלנו להקטין את עלות שעת הטיסה לטייסים הפרטיים.

גיורא רום: הקטנת שעות טיסה תאפשר להם לטוס יותר ולהגביר את בטיחות הטיסה; אנחנו עושים במקביל, לא דרך הוועדה הזאת, מלחמת עולם להקטנה כמעט ב-50% של מחיר הדלק למטוסי בוכנה, וכבר עברנו אפילו את ועדת המחירים של משרד האוצר, והפחתנו אגרות לאנשים הפרטיים; יש הפחתה ריאלית למובילים האוויריים, זאת אומרת, לחברות התעופה; הגענו לעדכון ריאלי של האגרות ליצרנים דרך עדכון שעת העבודה.

גיורא רום: לא העלינו, עשינו עדכון שהוא עניין די טכני.

גיורא רום: והעלינו את האגרות לרשות שדות התעופה.

גיורא רום: בקליפת אגוז, אלה השינויים שעשינו.

גיורא רום: מצידי ניתן להתחיל בהקראת התקנות.

אופיר אקוניס: אני זוכר שהישיבה הראשונה שלי כיושב-ראש ועדה היתה על נושא העלאת הדירוג.

אופיר אקוניס: אתה, האלוף רום, היית פה.

אופיר אקוניס: חשבתי שעד סוף שנה זו, כך גם אמרתי בסוף הישיבה, נחזור לדירוג הגבוה, אני מבין שלא הצלחנו.

גיורא רום: מעולם לא התחייבנו שזה יהיה עד סוף 2009.

אופיר אקוניס: אני אמרתי, אני מצטט את עצמי, אמרתי שאני מקווה או מאמין.

אופיר אקוניס: אני לא זוכר.

אופיר אקוניס: לא אתה אמרת, אמרתי שאני אמרתי.

אופיר אקוניס: האם יש התקדמות בעניין הזה?

גיורא רום: יש התקדמות משמעותית.

גיורא רום: כבר עברנו שלושה ביקורים של ה-FAA, ובהרבה מאוד דברים אנחנו משלימים.

גיורא רום: יש לנו תוכניות פעולה שמשתרעת על 40 עמודים מאוד מפורטים.

גיורא רום: אנחנו מתקדמים בצורה מאוד יסודית, וסוגרים הרבה מאוד נתונים.

גיורא רום: בסופו של יום, מי שיקבע מתי נהיה בקטגוריה 1, זו ועדת הכלכלה של הכנסת, כי שי שני דברים כבדים מאוד שיונחו על שולחנכם די במקביל: הצעת חוק הטיס, שהוא חוק גיגנטי, ענק, ועדכון של כ-500 תקנות, ונספחים 1 6 ו-8 לאמנת שיקגו, אלה נספחי ההפעלה, התחזוקה והרישיון.

גיורא רום: מאוד רציתי לפגוש אותך בנפרד, כדי לדבר איך אנחנו נערכים למשימה הזאת.

אופיר אקוניס: נעשה את זה.

אופיר אקוניס: אני אעדכן אותך שדיברתי עם הממשלה, לצורך העניין, עם שר התחבורה, שהוא בעיני הממשלה בעניין הזה, והערתי לו שהממשלה לא הניחה את הצעת חוק הטיס לקריאה הראשונה במליאת הכנסת ולא הצבענו.

אופיר אקוניס: אני מניח שהיא תעבור ברוב קולות, ובלי מתנגדים אפילו, אבל אני לא יכול לדון בחוק הטיס ולקדם את העניין כשהממשלה לא הביאה לכאן את ההצעה לקריאה הראשונה.

אופיר אקוניס: אם לך יש מלה אצלו, או במשרד התחבורה, אני מבקש שגם אתה תקדם את זה.

אופיר אקוניס: אמרתי שברגע שזה עובר בקריאה ראשונה, אנחנו מעלים את זה על סדר-היום ומתחילים לקדם את חוק הטיס.

אופיר אקוניס: כך הבטחתי לשר התחבורה, ואני מתכוון לעמוד בהבטחתי.

גיורא רום: אנחנו נמצאים ממש בישורת האחרונה של התהליך שבו מעדכנים, או מדייקים, את השפה של החוק, ואת זה עושים שני אנשים במשרד המשפטים יחד עם היועצת המשפטית שלנו, עורכת-הדין רננה שחר.

גיורא רום: אני מעריך שאנחנו ממש נמצאים בשבוע-שבועיים האחרונים בטרם זה יונח על שולחן הכנסת לקריאה הראשונה.

אופיר אקוניס: נשמח.

אופיר אקוניס: עורכת-הדין רננה שחר, בבקשה.

ליאור יבור: האם לפני הכניסה לדיון יש התייחסות כללית?

אופיר אקוניס: לא.

אופיר אקוניס: נעיר הערות בתקנות.

אופיר אקוניס: אתה יודע על אילו סעיפים אתה רוצה להעיר?

ליאור יבור: לחברת אל-על יש התייחסות כללית, שאנחנו רוצים להעלות.

אופיר אקוניס: בבקשה.

ליאור יבור: קודם כול, אנחנו מברכים על הפעילות של רת"א.

ליאור יבור: יש מהפכה ברת"א, ואנחנו מגבים את רת"א בלי כל סייג.

ליאור יבור: יש מהפכה אמיתית בתעופה בישראל.

ליאור יבור: לגבי האגרות, אני מבקש להפנות את תשומת לב הוועדה לתהליכים שעוברים על התעופה במדינת ישראל.

ליאור יבור: האחד, אל מול המשבר בעולם, והשני, כמה דברים שייחודיים למה שקורה פה, וקורה על שולחן הוועדה, שבסוף משפיע על התוצאות ועל הכיס של חברות התעופה.

ליאור יבור: אני מדבר על אמנת מונטריאול שאומצה, ועוד רגע ייגזרו ממנה הרבה מאוד אגרות ועלויות; אני מדבר על הצעתו של חבר הכנסת טיבי, שמונחת גם היא על שולחן ועדה זו, ויהיו לה השפעות על חברות התעופה; אני מדבר על אגרות רשות שדות התעופה שהועלו השבוע ב-5% נוספים אחרי שעלו בשנה שעברה ב-5%, ובתוך זה התעופה הישראלית צריכה לפעול ולהתקיים.

אופיר אקוניס: אגרות עולות בהחלטה של רשות שדות התעופה?

ליאור יבור: לא, הן עולות בהחלטה של ועדת הכלכלה של הכנסת.

ליאור יבור: לפני שנה היתה העלאה, שחולקה לשניים.

ליאור יבור: 5% בשנה שעברה.

אופיר אקוניס: בסוף 2008.

ליאור יבור: נכון, ממש לפני שנה.

אופיר אקוניס: אתה מדבר על הכנסת השבע-עשרה.

ליאור יבור: זה מעמיד את התעופה הישראלית בבעיה, ואני חושב שוועדת הכלכלה צריכה לשים לב לזה.

ליאור יבור: הפתרון, דרך אגב, מונח על השולחן, הוא דורש קצת אומץ, כי הפתרון לאותו סכום חסר, והסכום הזה חסר ברת"א, ואין ספק שרשות התעופה האזרחית צריכה לקבל את הסכום הזה, הסכום הזה צריך לבוא מהלקוחות ולא מחברות התעופה.

ליאור יבור: אנחנו לא יודעים איך להמשיך ולשלם את הסכומים האלה.

גידי ארנון: מכלל הלקוחות, לא רק לקוחות התעופה הישראליות.

אופיר אקוניס: תודה.

אופיר אקוניס: לסעיפים.

אופיר אקוניס: אתה מוזמן להעיר על סעיפים שיש לך בהם הערות, כמובן.

אופיר אקוניס: עורכת-הדין רננה שחר, בבקשה.

אופיר אקוניס: (חבר הכנסת ישראל חסון מחליף את יושב-ראש הוועדה, חבר הכנסת אופיר אקוניס, כמ"מ יו"ר הוועדה)

רננה שחר: תקנות הטיס (אגרות רישום, רישוי ותיעוד), התש"ע -2009 "בתוקף סמכותי לפי סעיף 30 לחוק הטיס, 1927, וסעיפים 4 ו-23 (א) לחוק רישוי שירותי התעופה, התשכ"ג – 1963 (להלן –חוק הרישוי), באישור שר האוצר לפי סעיף 39ב לחוק יסודות התקציב, התשמ"ה - 1985 ובאישור ועדת הכלכלה של הכנסת לפי סעיף 12 לחוק רשות התעופה האזרחית , התשס"ה - 2005 (להלן – חוק הרשות), אני מתקין תקנות אלה: פרק ראשון: פרשנות 1.

רננה שחר: (א) בתקנות אלה: "בעל כלי טיס" – לרבות אדם המחזיק בכלי טיס; "הגדר" – כל אחד מאלה: (1) לגבי עובד טיס - כהגדרתו בתקנות הרישיונות; (2 ) לגבי כלי טיס, גוף מטוס או מנוע כלי טיס – דגם או קבוצת דגמים כפי שהוגדר בתעודת סוג של אותו דגם, ולרבות כמפורט בתקנה 21(א) וכן דגמים שיחליט עליהם המנהל לפי שיקול דעתו המקצועי על פי מידת השונות במאפיינים הטכניים של כלי הטיס או המכשירים שבהגדר, חלקיהם, אבזריהם, והטכנולוגיה שהם מבוססים עליה או על פי מידת השונות בתחום ואופי פעילותם; (3) לגבי מכון הסמכה – כמשמעותו בתקנה 31 לתקנות המכונים; "המנהל" - מנהל הרשות; ""כלי טיס" – כהגדרתו בתקנות ההפעלה; "מפקח" – מי שהשר מינהו למפקח לפי סעיף 10ג לחוק הטיס, 1927; משקל כלי הטיס" – משקלו המרבי בקילוגרמים של כלי טיס שהותר להמראה; "סחרן" "הפנקס" ו- "תעודת רישום" – כהגדרתם בתקנות הרישום; "סימן רישום" – סימן רישום של כלי טיס שהקצה רשם כלי הטיס לפי תקנות הרישום; ""סימן רישום" – סימן רישום של כלי טיס שהקצה רשם כלי הטיס לפי תקנות הרישום; "עובד טיס" – אדם המחזיק ברישיון שניתן או אושר לפי תקנות הרישיונות; "קומיוטר" – אווירון רב מנועי בעל מנועי טורבו-פרופ , שמשקלו המרבי המורשה להמראה אינו עולה על 8,626 ק"ג, המורשה להוביל עד 19 נוסעים; "רישיון הפעלה" – רישיון להפעלה של כלי טיס, שניתן לפי סעיף 2 (א) לחוק הרישוי; "רישיון הפעלה" – רישיון להפעלה של כלי טיס, שניתן לפי סעיף 2 (א) לחוק הרישוי; "הרשות" – רשות התעופה האזרחית שבמשרד התחבורה והבטיחות בדרכים; "שינוי" - לעניין כל תעודה או אישור אחר המוצאים על-פי תקנות התיעוד - למעט תחזוקת התעודות כגון Service Bulletins ומסמכים דומים; "תעודת סוג" – כמשמעה בפרק השני של תקנות התיעוד; "תעודת רישום לסחרן" – כמשמעותה בתקנה 26 (א) לתקנות הרישום; "תקנות ההפעלה"- תקנות הטיס (הפעלת כלי טיס וכללי טיסה), התשמ"ב-1982;" - זה צריך להיות 1981.

רננה שחר: "

לאה ורון: מה פירוש המילה "סחרן"?

רננה שחר: סחרן זה מי שמורשה לעסוק בארץ במכירת כלי טיס, וזה מוגדר בתקנות הרישום.

רננה שחר: ""תקנות הרישום" – תקנות הטיס (רישום כלי טיס וסימונם), התשל"ד – 1973; "תקנות הרישיונות" – תקנות הטיס (רשיונות לעובדי טיס), התשמ"א – 1981; "תקנות התיעוד" – תקנות הטיס (נהלי תיעוד כלי טיס וחלקיהם), התשל"ז-1977; "תקנות המכונים" – תקנות הטיס (מכון בדק, מכון הסמכה ואחזקה עצמית), התשל"ט – 1979.

רננה שחר: " "(ב) בתקנות אלה תהא למונחים שלא הוגדרו בתקנת משנה (א) המשמעות שניתנה להם בתקנות או בחוק שאליהם מתייחסים הפרקים השני עד השמיני, לפי העניין.

רננה שחר: "

ישראל חסון: הערות.

ישראל חסון: אני מבין שהוחלט פה אחד.

ישראל חסון: סעיף 1 לתקנות - אושר

ישראל חסון: מאושר.

ישראל חסון: נמשיך.

רננה שחר: פרק שני:

רננה שחר: אגרות לפי תקנות הרישום.

רננה שחר: "2.

רננה שחר: בעל כלי טיס ישלם בעד רישום כלי הטיס, בעת הגשת בקשה לתעודת רישום, אגרה לפי משקל כלי הטיס כמפורט להלן: (1) משקל כלי הטיס עד 200 ק"ג – 300 שקלים, (2)

רננה שחר: משקל כלי הטיס יותר מ- 200 עד 700 – 400 שקלים, (3) משקל כלי הטיס יותר מ- 700 עד 2,000 - 500 שקלים (4) יותר מ- 2,000 עד 5,700 – 600 שקלים, (5) יותר מ- 5,700 עד 45,00 – 1,800, (6) יותר מ-3,990 שקלים.

איתי עצמון: הגשת בקשה לתעודת רישום, כוללת גם תעודת רישום זמנית או כפל תעודה?

רננה שחר: כפל תעודה זה כתוב בהמשך, ותעודת רישום זמני היא עניין פרוצדורלי.

רננה שחר: לא גובים עליו.

איתי עצמון: בתקנות הרישום כתוב שגובים, לכן אני שואל.

איתי עצמון: צריך להבהיר על מה מדובר.

רננה שחר: הכוונה פה היא לתעודת רישום קבועה.

רננה שחר: לא הצענו אגרה על תעודה זמנית.

ישראל חסון: הבנתי שהוועדה ביקשה לדעת מה הפער בין מה שהיה לבין מה שאתם מבקשים.

גיורא רום: יש מספר גדול מאוד של אגרות, ניסיתי לומר מה העקרונות.

גיורא רום: העקרונות הן שהפחתנו את האגרות לכל מה שקשור באדם הפרטי.

גיורא רום: שמרנו לגבי חברות התעופה, עשינו תיקון לגבי עלות שעת עבודה, והעלינו את האגרות לרשת.

גיורא רום: הטבלה עוברת על כ-150 סעיפים שונים.

גיורא רום: היית רוצה שנשווה כל סעיף?

ישראל חסון: אני מציע שיעבירו את זה.

גיורא רום: העברנו את זה לפני מספר ימים.

ישראל חסון: חבר'ה, יש הערות?

ישראל חסון: – אין הערות.

ישראל חסון: מאושר.

דיויד גולן: יש הערות.

דיויד גולן: אני מנכ"ל כים ניר, החברה השנייה בגודלה אחרי אל-על במספר כלי הטיס.

ישראל חסון: מה ההשגות שלך?

דיויד גולן: לא מדובר שם בכלי טיס חקלאיים.

רננה שחר: זו תעודת רישום לפי משקל.

גיורא רום: שוקלים את הכלי.

דיויד גולן: אני לא יכול לשקול מים.

רננה שחר: משקל המראה מרבי.

קריאה: לפי הגדרת היצרן.

רננה שחר: בהגדרת משקל מוגדר משקל מרבי המותר להמראה, לפי זה מוטלות האגרות.

ישראל חסון: מאושר.

ישראל חסון: תקנה 2 מאושרת.

ישראל חסון: נמשיך הלאה.

ישראל חסון: זה עונה לך?

דיויד גולן: לא, אבל אנחנו נפגשים בשבוע הבא, אז אני אפתור את זה עם גיורא רום.

גיורא רום: אני אצלו בשבוע הבא, וכל מה שצריך לפתור – נפתור.

ישראל חסון: אני חושב שההערה הזאת נכונה בשימושים החקלאיים.

ישראל חסון: בסוף זה מתגלגל לכיוון החקלאי.

ישראל חסון: זו הערה נכונה, לא חשבתי עליה.

גיורא רום: נכונה מאיזו נקודת מבט?

ישראל חסון: בסוגיה הזאת של אמצעים לחקלאות, כשאנחנו מסבסדים כל כך הרבה דברים בתחום החקלאי, הערה שלו לשימושים חקלאיים היא הערה במקום שראוי לחשוב עליה.

ישראל חסון: גיורא רום, אני משאיר את זה לכם לדיון, לא נעצור בעניין הזה.

ישראל חסון: אני מבטיח לפחות מצדי, התייחסות אוהדת, לעזור אם צריך לשנות או לקדם משהו.

גיורא רום: בסדר, אני אהיה בביקור בכים ניר.

דיויד גולן: תודה רבה.

רננה שחר: אגרת תעודת רישום לסחרן "3.

רננה שחר: (א) המבקש לקבל לגבי כלי טיס תעודת רישום לסחרן ישלם אגרה שנתית בעת הגשת הבקשה לתעודה כאמור או לחידושה, כמפורט להלן : (1) סחרן העוסק במכירת כלי טיס שמשקלם עד 700 ק"ג בלבד – 5,000 שקלים חדשים; (2) סחרן העוסק במכירת כלי טיס שמשקלם אינו עולה על האמור בפסקה (1) – 66,600 שקלים חדשים; "

איתי עצמון: זה לא צריך להיות "עולה"?

רננה שחר: כן, צריך להיות "עולה".

רננה שחר: " האגרה תשולם בתחילת כל שנה עד ה- 31 בינואר.

רננה שחר: "

ישראל חסון: האם יש הערות?

ישראל חסון: מאושר.

ישראל חסון: תקנה 3 מאושרת.

רננה שחר: אגרת רישום שיעבוד או עיקול בפנקס "המבקש לרשום בפנקס שיעבוד על כלי טיס, ביטול השעבוד, העברתו או הסבתו, או המבקש לרשום עיקול או ביטולו, ישלם בעת הגשת הבקשה אגרה של 180 שקלים חדשים.

רננה שחר: "

ישראל חסון: יש הערות?

ישראל חסון: תקנה 4 מאושרת.

ישראל חסון: מאושר.

רננה שחר: "5.

רננה שחר: בעל כלי טיס או מי שעומד להיות בעל כלי טיס, או מחזיק תעודת רישום לסחרן, המבקש אחד מאלה: (1) להקצות לו סימני רישום מיוחדים לפי תקנה 42 לתקנות הרישום; (2) להאריך את תקופת שמירתם של סימני רישום מיוחדים שהוקצו לו ולא נקבעו על כלי טיס לשנה נוספת, לפי תקנה 43(ב) לתקנות הרישום; (3) לשנות סימני רישום לפי תקנה 44 לתקנות הרישום.

רננה שחר: ישלם בעת הגשת הבקשה אגרה של 180 שקלים חדשים.

רננה שחר: "

ישראל חסון: מה זאת אומרת "סימני רישום", במקום 4X משהו אחר?

רננה שחר: לא.

רננה שחר: 4X זה 4X, אלה סימני הלאומיות שלנו.

רננה שחר: סימני הרישום זה שלוש אותיות שמזהות את כלי הטיס עצמו, כמו תעודת זהות, ולפעמים רוצים לשמור סימנים מיוחדים.

ישראל חסון: מאושר.

ישראל חסון: תקנה 5 מאושרת.

רננה שחר: "6.

רננה שחר: המבקש לעיין ברישום של כלי טיס פלוני בפנקס או המבקש העתק מאושר מרישום כלי טיס פלוני בפנקס, ישלם בעת הגשת הבקשה אגרה של 180 שקלים חדשים.

רננה שחר: "

איתי עצמון: זה כפל תעודה?

רננה שחר: לא, זה עיון.

רפי עציון: כתבתם "או המבקש העתק מאושר".

רננה שחר: העתק מאושר מרישום של כלי טיס פלוני בפקס.

רננה שחר: כפל תעודה מוסדר בתקנה 37(א), וזה 150 שקלים חדשים.

רננה שחר: פה זה 180 שקלים.

רננה שחר: לפעמים נדרשים לאישורים כאלה ואחרים, לרשויות בחוץ-לארץ.

ישראל חסון: יש הערות?

ישראל חסון: מאושר.

ישראל חסון: תקנה 6 מאושרת.

"פרק שלישי: "7.

"פרק שלישי: (א) המבקש תעודת כושר טיסה כמשמעותה בתקנה 68(1) לתקנות התיעוד, או המבקש חידוש תעודת כושר טיסה כאמור, ישלם בעת הגשת הבקשה, אגרה לפי משקל כלי הטיס או סוגו כמפורט להלן: (1) משקל כלי הטיס עד 200 ק"ג - 400 שקלים; (2) משקל כלי הטיס יותר מ-200 עד 700 - 500 שקלים; (3) משקל כלי הטיס יותר מ-700 עד 2,000 - 1,100 שקלים; (4) משקל כלי הטיס יותר מ-2,000 עד 5,700 או שהוא קומיוטר - 2,300 שקלים; (5) משקל כלי הטיס יותר מ-5,700 עד 20,000, למעט אם הוא קומיוטר - 15,000 שקלים; (6) משקל כלי הטיס יותר מ-20,000 עד 45,000 - 26,958; (7) משקל כלי הטיס יותר מ-45,000 עד 100,000 - 37,740 שקלים; (8) משקל כלי הטיס יותר מ-100,000 עד 300,000 - 75,481 שקלים; (9) משקל כלי הטיס יותר מ-300,000 ק"ג - 172,528 שקלים.

"פרק שלישי: " "(ב) ניתנה או חודשה תעודת כושר טיסה כאמור בתקנת משנה (א), לתקופה של פחות משנה, ישלם המבקש בעד כל חודש או חלק ממנו 1/12 של סכום האגרה האמור בתקנת משנה (א).

"פרק שלישי: "

אתי עצמון: תקנה בנוסח הזה יש בחלק מהתקנות ובחלק לא.

אתי עצמון: למה עשיתם הבחנה?

רננה שחר: רק כאשר יש אגרות שנתיות.

ישראל חסון: מדובר פה ברישיון טיס?

רננה שחר: זה רישיון לכלי עצמו, הרישיון הטכני של הכלי.

רננה שחר: תעודת כושר טיסה היא תעודה של הכלי.

לאה ורון: כל הטבלה מצביעה על כך שבוצעה הפחתה בגובה האגרות, לא העלאה.

דפנה עין דור: בקבוצות הראשונות.

לאה ורון: חלק זה ללא שינוי.

דפנה עין דור: חלק הוחזר אחרונה, וחלק נשאר.

לאה ורון: בכל מקרה לא מדובר פה בהעלאה כלשהי.

גדי רגב: במשקלים הקטנים זה ירד, במשקלים הגדולים זה נשאר אותו דבר.

רננה שחר: "7(ג) המחזיק בתעודת כושר טיסה שניתנה לתקופה העולה על שנה, ישלם מדי שנה אגרה שנתית בסכום כאמור בתקנת משנה (א).

רננה שחר: (ד) המבקש שינוי או תיקון תעודת כושר טיסה ישלם בעת הגשת הבקשה אגרה של 180 שקלים חדשים.

רננה שחר: "

איתי עצמון: האגרה היא תמיד שנתית כאן?

רננה שחר: לא.

רננה שחר: נניח בחודש יוני נכנס הכלי לראשונה לישראל, עושים לו בדיקה ורוצים לתת לו תעודת כושר טיסה, ניתן יהיה לתת אותה לכמה חודשים, הם ישלמו 1/12, ואחר כך תהיה אגרה שנתית, לפי תקנת משנה (ג), אם הוא מחזיק בתעודה העולה על שנה.

דפנה עין דור: התשלום למספר חודשים יהיה לפי פסקה (ב).

ישראל חסון: יש הערות?

קרן כהן סעד: מה לגבי מטוס שנמכר, האם יוחזר החלק היחסי?

רננה שחר: לא.

קריאה: למה לא?

ישראל חסון: ההערה במקומה.

גיורא רום: המדינה מחזירה את האגרה על טסט?

ישראל חסון: לא.

ישראל חסון: הקונה.

רקפת וינטרוב: משרד התחבורה מחזיר

גיורא רום: לא במדינה הזאת.

דפנה עין דור: אם הוא מכר את הרכב למישהו אחר, הם צריכים לעשות ביניהם את ההתחשבנות, אם הוא יצא מהארץ, אז זה כמו מקרה של תאונת דרכים שהרכב פשוט נגנב, ואז מחזירים.

דפנה עין דור: אם הוא מפסיק להיות רשום בפנקס הרישום בישראל, אז אפשר לעשות את החלק היחסי.

דפנה עין דור: צריך לבטל את הרישום.

קרן כהן סעד: השאלה נשאלת גם במכירה במדינות האזור.

רננה שחר: אני חייבת לציין שתעודת כושר טיסה, לפי תקנות התיעוד, עוברת עם כלי הטיס הלאה.

גיורא רום: זה נכס.

קרן כהן סעד: כשאתה מוכר מטוס לחברה זרה, הם רושמים אותו באותה מדינה, אז ללא ספק הם עושים לו תעודת כושר אווירי, אבל מדינת המקור שלהם, זה פחות רלוונטי.

ישראל חסון: רננה שחר, מבחינתך זה שקוף.

ישראל חסון: אני חושב שההערה פה במקומה.

ישראל חסון: אם אין צורך בזה, והוא מפסיק לקבל שירות ממך, כפי שאמרה הגברת דפנה עין דור, אפשר לנהוג על פי אותם כללים.

דפנה עין דור: השירות הוא על העבודה שאתם השקעתם במתן התעודה.

דפנה עין דור: כל העניין הוא שאת העבודה כבר עשו.

דפנה עין דור: בהנחה שזה היה רק מס, התשובה נכונה, שצריך להחזיר מס.

איתי עצמון: לא מדובר על מס, מדובר על אגרות.

דפנה עין דור: מכיוון שהעבודה הושקעה, אז כנראה אין מקום להחזיר.

דפנה עין דור: העבודה כבר נעשתה.

ליאור יבור: זה לא מדויק, כי בתקנת משנה (ב) מגדירים שמשלמים על 1/12, ולכן אותה עבודה שנעשית בחודש ה-11 משולמת על חודש אחד, ואם היא נעשית בחודש הראשון, היא מבוצעת על 12 חודשים, אז צריך קוהרנטיות.

קרן כהן סעד: גם אני מניחה שמגולם בזה פיקוח לאורך כל השנה.

קרן כהן סעד: יש מפקחים לאורך השנה על כושר אווירי, ולכן זה לא ניתן באותו יום לכל השנה.

ישראל חסון: אפשר לתקן לשני הכיוונים.

ישראל חסון: אני מציע שתחשבו על זה.

ישראל חסון: אפשר לומר שאותנו לא מעניין, לא משנה באיזה חודש אתה עושה, אתה משלם את כל האגרה, ואז חסכנו את הדיון, כי לכאורה זה עבור שירות.

ישראל חסון: אני מאוד מבין מי שאומר מה שהוא אומר.

ישראל חסון: הוא אומר: אתה בכניסה תשלם את החלק היחסי, ביציאה יש לך סיכון, תשתדל למכור בכיוון דצמבר.

ישראל חסון: אני מנסה לחשוב על ההיגיון בעניין הזה, יש היגיון במה שאמרת.

לאה ורון: אדוני היושב-ראש, מאחר שהוועדה ייעדה מחר בשעה 12:00 המשך דיון בתקנות, כי היא לא העריכה שהוועדה תסיים היום, לכן יש לך אפשרות לבקש מהם לערוך את הבדיקה.

ישראל חסון: גיורא רום, אני מציע שתבדקו את הנושא.

גיורא רום: רשמנו לפנינו.

גיורא רום: נביא תשובה מחר.

ישראל חסון: אני מציע לכם לאשר, ולהחריג את תקנת משנה (ב).

דפנה עין דור: אם כן, יהיה צריך להוסיף עוד סעיף.

ישראל חסון: נמשיך הלאה.

ישראל חסון: תקנה 7 נשארת.

יונתן פייגין: כבוד היושב-ראש, אני נציג התעשייה האווירית.

יונתן פייגין: הנוסח שקיבלנו בהתייחס לתקנה 3 היה נוסח שונה מהנוסח הנוכחי.

לאה ורון: אתה מדבר על סעיף 7.

יונתן פייגין: אני מחזיר אותנו אחורה, לנושא של סחרן - אגרת תעודות רישום לסחרן.

יונתן פייגין: ביקשנו, גם בהתייחס לתקנה הקודמת, הבהרות שניתנו, וכעת הנוסח הוא שונה.

יונתן פייגין: זה נושא שהיינו מעוניינים לברר.

דפנה עין דור: קיבלתם הבהרה.

יונתן פייגין: הנוסח השתנה.

לאה ורון: הוועדה אישרה.

ישראל חסון: אתה מבקש שנחזור לשם?

יונתן פייגין: כן.

ישראל חסון: זה יהיה בדיון מחר, לא עכשיו.

ישראל חסון: אנחנו לא חוזרים אחורה.

גיורא רום: אלא אם נצליח להבהיר את זה אחרי הצהריים עם התעשייה האווירית.

גיורא רום: ניתן להם את ההסברים המתאימים.

גיורא רום: נסביר את זה פעם נוספת.

לאה ורון: תקנה 8.

רננה שחר: אגרה בעד תעודת כושר טיסה מיוחדת "8.

רננה שחר: (א) המבקש לכלי טיס תעודת כושר טיסה מיוחדת, כמשמעותה בתקנה 68(2) לתקנות התיעוד ישלם, בעת הגשת הבקשה, אגרה לפי משקל כלי הטיס או סוגו כמפורט להלן: (1) משקל כלי הטיס עד 200 ק"ג - 400 שקלים; (2) משקל כלי הטיס יותר מ-200 עד 700 ק"ג - 500 שקלים; (3) משקל כלי הטיס יותר מ-700 עד 2,000 - 1,100 שקלים; (4) יותר מ-2,000 עד 5,700 או שהוא קומיוטר - 1,500 שקלים; (5) משקל כלי הטיס יותר מ-5,700 עד 20,000, למעט אם הוא קומיוטר - 5,000 שקלים; (6) משקל כלי הטיס יותר מ-20,000 עד 45,000 - 8,626 שקלים; (7) משקל כלי הטיס יותר מ-45,000 עד 100,000 - 21,566 שקלים; (8) יותר מ-100,000 עד 300,000 ק"ג - 26,958 שקלים; (9) משקל כלי הטיס יותר מ-300,000 ק"ג - 53,915 שקלים.

רננה שחר: " "(ב) על אף האמור בתקנת משנה (א), תהיה האגרה בעד הגשת בקשה לפי תקנת משנה (א) לכלי טיס המוגדר ככלי טיס לניסוי בלבד, מחצית האגרה הנקובה בה.

רננה שחר: " "(ג) בנוסף על האמור בתקנת משנה (א), המבקש תעודת כושר טיסה מיוחדת לכלי טיס שבנה חובב, כמשמעותו בתקנה 12(ב) בתקנות הרישום, ישלם 330 שקלים חדשים בעד כל שעת עבודה של עובד הרשות או של מי שהסמיכה אשר הושקעה במתן השירות, מעבר לשעתיים הראשונות; ואולם לגבי כלי טיס שמשקלו אינו עולה על 700 ק"ג, יוגבל התשלום כאמור לעשר שעות עבודה שהושקעו מעבר לשעתיים הראשונות.

רננה שחר: " "(ד) ניתנה או חודשה תעודת כושר טיסה מיוחדת כאמור בתקנת משנה (א), לתקופה של פחות משנה, ישלם המבקש בעד כל חודש או חלק ממנו 1/12 מסכום האגרה כאמור בתקנת משנה (א) או (ב) , לפי העניין.

רננה שחר: " "(ה) המחזיק בתעודת כושר טיסה מיוחדת שניתנה לתקופה העולה על שנה, ישלם מדי שנה אגרה שנתית בסכום האמור בתקנות משנה (א) או (ב), לפי הענין.

רננה שחר: " "(ו) המבקש שינוי או תיקון בתעודת כושר טיסה מיוחדת ישלם בעת הגשת הבקשה 1,666 שקלים חדשים בתוספת 330 שקלים חדשים בעד כל שעת עבודה שמעבר לשעתיים הראשונות.

רננה שחר: "

ישראל חסון: יש הערות?

ישראל חסון: בבקשה, אדוני.

עמרי טלמון: שלושת המשקלים התחתונים, אם שמים לב אליהם, עבור כושר טיסה מיוחדת, זהים לאגרה עבור כושר טיסה רגיל.

עמרי טלמון: במשקלים היותר גבוהים האגרה לתעודת כושר טיסה מיוחדת היא יותר נמוכה, ואז הייתי מבקש להחיל את אותו פרינציפ של תעודה מיוחדת יותר זולה מתעודה רגילה גם על שלושת המשקלים התחתונים.

עמרי טלמון: ביחס לשעות העבודה, זה גם אחד הנושאים שכתבתי לרת"א, וראיתי את ההסבר שזה מה שמשלמים ליועצים, פלוס מע"מ ופלוס תקורה.

עמרי טלמון: זה מין שבאינו מינו, זאת אומרת, פה רת"א גובה לעצמה את המע"מ.

עמרי טלמון: החשכ"ל מאשר, אם אני לא טועה, 271 שקלים לשעה שכר מקסימלי ליועץ בעל תואר שני לפחות, שיש לו משרד עם לפחות שניים או שלושה, אני לא זוכר, אקדמאים מומחים למקצוע, כלומר, לא כוח-עזר, לא פקידים וכן הלאה, ומובן שעל זה הוא יכול להגיש מע"מ.

עמרי טלמון: רת"א איננה עוסק מורשה, אבל פה היא גובה את המע"מ פלוס תקורה, ונדמה לי שזה קצת נראה לא טוב שהממשלה, לשלם - משלמת מעט, לקחת - היא לוקחת הרבה.

עמרי טלמון: אומנם בזמנו אשכול הנחה כך את החשב הכללי: תיקח כמה שאתה יכול, תן כמה שפחות, אבל אני לא חושב שזה צריך להיות המקרה.

עמרי טלמון: זה חוזר על עצמו הלאה, המחיר הזה של 330 שקלים, וזה מעניין אותנו, מפי שהוא מתייחס כאן לבנייה על ידי חובב, אבל הלאה גם לנושאים אחרים.

דפנה עין דור: לעניין המע"מ, ההצעה של ה-330 שקלים נגזרת מהעלות שיש לרת"א.

דפנה עין דור: העלות שיש לרת"א זה 271 שקלים.

דפנה עין דור: רת"א לא גובה מע"מ על האגרות שלה, רק היא משלמת.

דפנה עין דור: המטרה היא שרת"א לא תממן את שעות העבודה האלה באמצעים שלה.

דפנה עין דור: מה שהיא משלמת זה מה שהיא מנסה לגבות.

עמרי טלמון: זה לא מדויק.

עמרי טלמון: כי המע"מ, הממשלה גובה, והממשלה זה כיס אחד.

עמרי טלמון: שהממשלה תחזיר לרת"א את המע"מ.

דפנה עין דור: מכיוון שהאגרה היא נגזרת מהעלויות, העלות כוללת מע"מ, אבל זה אותו דבר גם על שכר דירה או על כל הוצאה אחרת, גם כן משלמים מע"מ.

דפנה עין דור: זה תשלום שהם משלמים, על המע"מ הזה אף אחד לא יכול להזדכות.

ישראל חסון: גברת עין דור, הנקודה ברורה, מר טלמון, הנקודה ברורה.

ישראל חסון: יש עוד משהו?

גדי רגב: האדון לא ציין, אבל במשקלים שמעניינים אותו, בסוג התעופה שמעניינת אותו, הפחתנו את האגרות בחצי, וזה לא נאמר פה.

גדי רגב: כלומר, אם בעבר, על כלי טיס במשקל עד 1,500 קילו הוא שילם 863 שקלים אגרה, הורדנו את זה ל-400 שקלים.

גדי רגב: זה בהחלט מביא לידי ביטוי רצון וכוונה של המדיניות שהוגדרה פה.

ישראל חסון: תודה על ההבהרה.

ישראל חסון: יש עוד הערות?

ישראל חסון: הסעיף מאושר.

ישראל חסון: תקנה 8 מאושרת.

ישראל חסון: נמשיך הלאה.

רננה שחר: 9.

רננה שחר: (א) המבקש תעודת סוג, תעודת סוג זמנית, שינוי בתעודת סוג ((ATC, חידוש תעודת סוג או תעודת סוג תוספת STC)) של מדינת ישראל או של מדינת חוץ באמצעות הרשות, ישלם בעדם - (1) בעת הגשת הבקשה 2,000 שקלים חדשים; (2) תוספת של 330 שקלים חדשים בעד כל שעת עבודה של עובד הרשות או של מי שהסמיכה, אשר הושקעה במתן השירות לכל שעת עבודה שמעבר לשעתיים הראשונות; ניתנו השירותים מחוץ לארץ, ישלם כאמור בתקנה 38.

רננה שחר: (ב) הייתה הבקשה למתן תעודת סוג לאווירון זעיר או לדאון או שינוייה, תהיה האגרה בשיעור מחצית האגרה הקבועה בתקנת משנה (א)(1) בתוספת תשלום האגרה הקבוע בתקנת משנה (א)(2).

ישראל חסון: יש הערות?

ישראל חסון: בבקשה, מר טלמון.

עמרי טלמון: הסעיף הזה כפשוטו ברור ומובן וכן הלאה.

עמרי טלמון: לדאבוני, הוא היה גם בנוסח הקודם.

עמרי טלמון: בחיים המעשיים הרחיבו אותו ברת"א גם לתחומים שאינם תיקון תעודת סוג או STC וכל הדברים האלה, הרחיבו אותו גם לגבי עבודה שמבוצעת על המטוס אם מתייחסים לסעיפים האמריקנים, לפי טופס 337, והם דורשים אותו סכום גם על הטופס הזה.

עמרי טלמון: זה מביא לכלל אבסורד לא נורמלי.

עמרי טלמון: בזמנו יזמתי שיפור בטיחותי מסוים בסוג המטוסים שאני מטיס.

עמרי טלמון: בארצות-הברית הוא התקבל, עשו עליו STC ומוכרים "קיט" היום בסך 80 דולר, יש שם עבודה, ואפשר לומר שכל העסק מסתכם ב-600 שקלים.

עמרי טלמון: פה בארץ אני נדרש לשלם רק בשביל שיסתכלו על זה עוד 2,000 שקלים, ואני מתעלם מההסכם הבילטרלי שיש עם ארצות-הברית שמכירים האחד ב-STC של השני, וחס וחלילה אם נפגע בו.

עמרי טלמון: מה התוצאה?

עמרי טלמון: אני לא מרכיב את זה על המטוס.

עמרי טלמון: אני לא מטורף עד כדי כך שמשהו שעולה 600 שקלים, אני אשלם 2,000 שקלים אגרה.

עמרי טלמון: זה אד-אבסורדום.

עמרי טלמון: ולכן אני מבקש שרת"א יבהירו פה לפרוטוקול שהכוונה היא אך ורק פשט למה שכתוב בסעיף, לא לשום דבר אחר.

רננה שחר: הכוונה היא אך ורק למה שכתוב בסעיף.

ישראל חסון: אתה שבע רצון?

עמרי טלמון: זה משביע את רצוני.

עמרי טלמון: כשיבואו האנשים של רת"א וידרשו 2,000 שקלים, נשלח אותם לפרוטוקול.

ישראל חסון: מר טלמון, השאלה שלנו היא אם תרכיב את החלק.

עמרי טלמון: אם לא ייקחו ממני 2,000 שקלים, התשובה תהיה חיובית.

עמרי טלמון: הכי מצחיק שאני המצאתי אותו.

ישראל חסון: הסעיף מאושר.

ישראל חסון: תקנה 9 אושרה.

רננה שחר: "10.

רננה שחר: המבקש תעודת ייצור, תעודת יצרן חלקים, אישור פריט אווירונאוטי, שינויים, תיקונם או אישור לסטייה מהם, ישלם בעדם – (1) בעת הגשת הבקשה 2,000 שקלים חדשים; (2) תוספת של 330 שקלים חדשים בעד כל שעת עבודה של עובד הרשות או של מי שהסמיכה, אשר הושקעה במתן השירות, לכל שעת עבודה שמעבר לשעתיים הראשונות; ניתנו השירותים מחוץ לארץ ישלם כאמור בתקנה 38."

אתי עצמון: מדברים כאן גם על שינוי, תיקון, אישור, בעצם האגרה להגשת בקשה ואגרה בעד כל שינוי היא אותה אגרה.

רננה שחר: כן.

איתי עצמון: באיזה שינויים מדובר?

איתי עצמון: אם זה שינוי קל או שינוי לא משמעותי, לא מהותי?

רננה שחר: ברגע שצריך לשנות את תעודת היצרן לחלקים או אישור פריט אווירונאוטי, סימן שזה שינוי שגורם לשינוי בתכן.

איתי עצמון: תוכלי לתת דוגמה כדי שנבין במה מדובר, על איזה שינויים?

רננה שחר: אולי התעשייה האווירית יוכלו יותר ממני.

גיורא רום: שינויים במטוסים?

רננה שחר: לא, שינוי אישור פריט אווירונאוטי, שינוי תעודת יוצר.

רננה שחר: אתה מבקש לייצר למשל באותו תעודת ייצור עוד מוצר, לשנות משהו בתכן שעל פי מיוצר, זה מחייב בדיקות הנדסיות.

איתי עצמון: באותו היקף?

גדי רגב: זה יכול להיות לפעמים חלקים בסדר גודל של מיליונים.

דפנה עין דור: מן הסתם זה ייכלל באגרת הגשת הבקשה ולא יהיו שעות נוספות, יכול להיות שיהיו לך רק השעתיים הראשונות, אולי זה לא ייקח שעות מעבר, כשבקשות אחרות עוברות את השעתיים הכלולות.

רן שטרית: אתם כל הזמן מדברים על תשלום של שעת עבודה, בתקנות הקודמות דיברתם על 269 שקלים והסכום עלה ל-330 שקלים.

רן שטרית: מדובר על הפרש של שלוש שנים?

דפנה עין דור: קודם כול, ריאלית הסכום של 269 שקלים הוא שווה ערך ל-279 שקלים היום לפי המדד.

דפנה עין דור: דבר שני המחיר הבסיסי היה נמוך מדי, הוא לא כיסה את העלות שבפועל רת"א משלמת ליועצים מטעמה, ולכן זה תיקון של גביית חסר.

ישראל חסון: האם יש עוד הערות?

ישראל חסון: תקנה 10 מאושר.

ישראל חסון: תקנה 10 אושרה.

רננה שחר: אגרת הרשאה מיוחדת לטיסה ושינויה "11.

רננה שחר: המבקש הרשאה מיוחדת לטיסה לכלי טיס בלתי מאויש או לסדרה של טיסות, או שינויה, ישלם בעדה - (א) עד 15 ק"ג - 200 שקלים; (ב) מעל 15 ק"ג ועד 200 ק"ג - 3,600 שקלים; (ג) מעל 200 ק"ג ועד 2,000 ק"ג - 8,400 שקלים; (ד) מעל 2,000 ק"ג - 19,200 שקלים.

רננה שחר: (2) תוספת של 330 שקלים חדשים בעד כל שעת עבודה של עובד הרשות או של מי שהסמיכה, אשר הושקעה במתן השירות, לכל שעת עבודה שמעבר לשעתיים הראשונות.

רננה שחר: (3) המבקש שינוי הרשאה מיוחדת לטיסה או לסדרת טיסות לכלי טיס בלתי מאויש, ישלם בעת הגשת הבקשה אגרה בסך 2,000 שקלים חדשים, וכן 330 שקלים חדשים בעד כל שעת עבודה של עובד הרשות או של מי שהסמיכה, אשר הושקעה במתן השירות, לכל שעת עבודה שמעבר לשעתיים הראשונות.

רננה שחר: "

איתי עצמון: יש לי שאלה לגבי הרישה.

איתי עצמון: מדובר על טיסה לכלי טיס בלתי מאויש או לסדרה של טיסות.

רננה שחר: כן לכלי טיס בלתי מאויש.

רננה שחר: "(4) מבקש שהגיש בשנה יותר מבקשה אחת להרשאה מיוחדת לטיסה או לסדרת טיסות לכלי טיס בלתי מאויש מאותה קטגוריית משקל כמפורט בפסקה (1), ישלם - (א) אגרה כמפורט בפסקה (1) פעם אחת בלבד באותה שנה; (ב) בנוסף אגרה כמפורט בפסקה (2) או (3), לפי הענין.

רננה שחר: "

ישראל חסון: יש הערות?

ישראל חסון: התקנה מאושרת.

ישראל חסון: תקנה 11 אושרה.

רננה שחר: "12(א) המבקש אישור כושר אווירי ליצוא כלי טיס ישלם בעת הגשת הבקשה אגרה לפי משקל כלי הטיס כמפורט להלן: (1) עד 5,700 ק"ג - 2,200 שקלים; (2) יותר מ-5,700 ק"ג עד 45,000 ק"ג - 11,100 שקלים; (3) יותר מ-45,000 ק"ג - 22,200 שקלים.

רננה שחר: (ב) המבקש אישור כושר אווירי ליצוא פרופלור או מנוע כלי טיס, ישלם בעת הגשת הבקשה, אגרה של 1,110 שקלים חדשים.

רננה שחר: "

ישראל חסון: הערות?

ישראל חסון: מאושר.

ישראל חסון: תקנה 12 מאושרת.

רננה שחר: "13(א) המבקש אישור כושר אווירי ליצוא מוצר או כמה מוצרים מקבוצה ב' או ג' כהגדרתם בתקנה 106 לתקנות התיעוד, ישלם בעת הגשת הבקשה למתן האישור אגרה של 1,500 שקלים חדשים בתוספת 330 שקלים חדשים לכל שעת עבודה שמעבר לשעתיים הראשונות; ואולם היה המוצר המיוצא מיוצר בסדרות של למעלה מאלף פריטים בסדרה, ישלם המבקש ב- 1 בינואר של כל שנה אגרה כוללת בסכום של 10,862 שקלים חדשים.

רננה שחר: "

איתי עצמון: למה דווקא ב-1 בינואר למה לא עד?

איתי עצמון: אני לא כל כך מכיר הוראות שתוחמות בדיוק ליום ספציפי.

רננה שחר: אפשר עד ה-31 בינואר.

איתי עצמון: כתבתם פה: "ישלם המבקש ב-1 בינואר".

רננה שחר: אפשר לכתוב עד ה-31 בינואר.

רננה שחר: "13(ב) המבקש אישור כושר אווירי ליצוא מוצר בודד מקבוצה ב' או ג' כאמור בתקנת משנה (א), אשר לגביו הוצהר והוכח להנחת דעת המנהל שיצואו נועד לשחרור כלי טיס ממצב AOG (Aircraft on the ground ) ומשך בדיקתו אינו עולה על שעתיים, ישלם בעת הגשת הבקשה למתן האישור 25% מן האגרה שיש לשלמה בעת הגשת הבקשה לפי תקנת משנה (א), ובנוסף בעד הוצאות נסיעה ואש"ל לפי הוראות החשב הכללי במשרד האוצר.

רננה שחר: "

איתי עצמון: "והוצהר", הכוונה, אני מניח, לא בתצהיר.

איתי עצמון: מה זה "הוצהר"?

רננה שחר: אני לא חושבת שמבקשים תצהירים.

רננה שחר: התעשייה האווירית, מבקשים מכם תצהירים בשביל זה?

שמואל איפרגן: על AOG כן.

דפנה עין דור: תצהיר בפני עורך-דין?

שמואל איפרגן: לא.

שמואל איפרגן: אנחנו רק מוכיחים שזה AOG.

איתי עצמון: איך אפשר לדעת מהו משך הבדיקה?

איתי עצמון: משך הבדיקה אינו עולה על שעתיים, זה משך בדיקה משוער?

גיורא רום: מה השאלה?

רננה שחר: איך יודעים שבדיקת מוצר AOG, משך הבדיקה אינו עולה על שעתיים?

איתי עצמון: איך אני יכול לדעת כמה זמן תארך הבדיקה בעת הגשת הבדיקה?

רננה שחר: מעריכים לפי סוג החלק או סוג המוצר שאותו רוצים לייצר.

רננה שחר: כשהתעשייה האווירית צריכה לייצר משהו, שאחרת האווירון בחוץ-לארץ עומד, אני מניחה- - -

דפנה עין דור: טיפול דחוף בשטח.

איתי עצמון: האם נכתוב "למשך בדיקתו המשוער"?

גיורא רום: רת"א עושה את הבדיקה.

גיורא רום: אני יודע כמה בדיוק משך הבדיקה.

גיורא רום: הנושא של AOG הוא נושא חשוב מאוד במערכת היחסים בין רת"א לבין התעשייה האווירית, כי היא עושה פה, כמו שאתה רואה, הבחנה משמעותית מאוד בין חלקים רגילים לבין חלקים שצריך לשחרר מטוס.

גיורא רום: יש לנו עם התעשייה האווירית דיאלוג מתמשך באשר להגדרה מתי חלק בודד הוא AOG.

גיורא רום: מבחינת רת"א, AOG זה כשיש נושא של בטיחות.

גיורא רום: התעשייה האווירית מרחיבה את זה קצת, אבל אנחנו מסדירים את הנושא עם התעשייה האווירית, ואנחנו יודעים בדיוק כמה זמן לוקח לנו.

יערה למברגר: הבעיה, אם בעת הגשת הבקשה יודעים בדיוק כמה זמן תארך הבדיקה.

גיורא רום: אנחנו לא יודעים.

גיורא רום: בסוף הבדיקה אנחנו יודעים.

לאה ורון: לכן להערה של עורך-הדין עצמון יש מקום.

לאה ורון: מדובר בתקנות.

רננה שחר: נכתוב "ומשך בדיקתו המשוער".

גידי ארנון: יש טבלה של כמה שעות זה אמור לקחת?

גידי ארנון: הרי בכל התקנות עכשיו כתוב שמעל לשעתיים.

גידי ארנון: האם יש מדד מסוים לאורך הבדיקות הנדרשות ברת"א.

רננה שחר: אני לא מכירה.

גידי ארנון: זה דה-פקטו לכל מקרה ומקרה?

רננה שחר: זה דה-פקטו.

אשל חפץ: בייצור חלקים של כלי טיס או בביקורת שלהם או בבדיקה, יש הערכות.

אשל חפץ: בדרך כלל, לכל סוג של פעולה יש מפתח של היצרן לגבי שעות.

ישראל חסון: אנחנו לא מדברים פה על הערכות אצבע או על דברים תלויים באוויר.

ישראל חסון: האם יש עוד הערות?

אמנון הררי: אני יושב-ראש איגוד הדאייה.

אמנון הררי: בכושר אווירי ליצוא לא עשיתם הפרדה במשקלים.

אמנון הררי: זה אומר שאם למישהו יש כלי טיס קל, והוא רוצה עכשיו לייצא, וכל מה שהוא צריך זה תעודת export cofa, שהיא דומה מאוד מבחינת העלויות שלה ל-cofa שנתי, הוא צריך לשלם את האגרה של 5,700 ק"ג, ואין הפרדה למטה מזה.

אמנון הררי: זה לא נראה לי הגיוני.

רננה שחר: זו הערה לתקנה 12(א).

ישראל חסון: מה אתם מציעים?

אמנון הררי: בכל העולם נהוג שהרשויות המקומיות נותנות אישור ליצוא.

גדי רגב: עשינו הפרדה בין נוסעים פרטיים למסחריים.

גדי רגב: בכל נושא שהיה בהקשר של הטייס לבד, האיש הבודד שקונה מטוס או האיש הבודד שמשלם את הרישיון שלו, שם הורדנו את האגרות.

גדי רגב: איפה שזה נוסעים מסחריים--

דפנה עין דור: שמשמש ליצירת הכנסה.

גדי רגב: --ומשמש ליצירת הכנסה, לא עשינו הפחתות.

גדי רגב: וזה הרקע ללוגיקה שמלווה אותנו לכל אורך הדרך.

אמנון הררי: למה שלא תעשו הפרדה?

אמנון הררי: אם זה איש פרטי שמוכר את כלי הטיס שלו עכשיו למישהו בחוץ-לארץ משום שאין שוק בארץ, שלא ישלם אגרה, הרי הוא לא עושה את זה למסחר.

גדי רגב: צריך לראות אם אפשר להפריד.

גיורא רום: נרשום לעצמנו ונבוא מחר עם הצעה או עם תשובה.

ישראל חסון: התקנה הזאת כבר אושרה.

ישראל חסון: תקיימו את הדיונים האלה ותגיעו להחלטות, אפילו עם עצמכם

גיורא רום: אין לנו שום בעיה עם אל על והתעשייה האווירית.

ישראל חסון: התקנה הזאת כבר אושרה, אבל אין שום בעיה, אם תרצו, מחר, אחרי שתקיימו את הדיונים האלה ותגיעו להחלטות, אפילו עם עצמכם בעניין הזה, אתם צריכים לדבר עם התעשייה האווירית או אל-על- - -

גיורא רום: אין לנו שום בעיה עם אל-על והתעשייה האווירית.

גיורא רום: זה משהו מאוד נקודתי.

ישראל חסון: בסדר גמור.

ישראל חסון: אתם רושמים לעצמכם ותתייחסו אל זה מחר.

ישראל חסון: אם הם ירצו להכניס תיקון, הוועדה תתייחס לזה בנפרד.

ישראל חסון: אני מבקש מכל מי שיש לו הערה, תיזמו.

ישראל חסון: זה דבר חשוב בחיים, כי התקנה הזאת מאושרת, אלא אם מחר תזכרו לפתוח אותה, אם תחליטו שצריך לפתוח אותה.

ישראל חסון: תקנה 13 מאושרת.

רננה שחר: יש שם שני שינויים קלים.

רננה שחר: "14(א) המבקש רישיון מכון בדק או רישיון אחזקה עצמית ובו הגדר למכון בדק אחד (שאינו מחזיק רישיון כאמור), ישלם בעת הגשת הבקשה, אגרה של 1,533 שקלים חדשים, ובעת הגשת הבקשה לכל הגדר נוסף ברישיון ישלם אגרה כמפורט להלן: (1) הגדר עד 700 ק"ג - 1,000 שקלים; (2) הגדר יותר מ-700 עד 2,000 ק"ג - 1,500 שקלים; (3) הגדר יותר מ-2,000 עד 5,700 ק"ג - 3,000 שקלים; (4) הגדר יותר מ-5,700 עד 15,000 ק"ג - 5,392; (5) הגדר יותר מ-15,000 עד 30,000 ק"ג - 8,087 שקלים; (6) הגדר יותר מ-30,000 ק"ג - 10,783 שקלים; (7) הגדר מנועים - 2,500 שקלים; (8) הגדר אחר - 2,157 שקלים.

רננה שחר: 14(ב) ניתן רישיון כאמור בתקנת משנה (א) לתקופה של פחות משנה, ישלם המבקש בעד כל חודש או חלק ממנו 1/12 מסכום האגרה כאמור בתקנת משנה (א).

רננה שחר: "

ישראל חסון: הערות?

עמרי טלמון: אני אקרא מה שכתבתי לרת"א, וזה מדבר בפני עצמו: אגרת מכון בדק או רישיון אחזקה עצמית מציע להבדיל בין שני אלו.

עמרי טלמון: ככלות הכול אחזקה עצמית אינה לכוונת רווח ואינה זמינה לכולי עלמא.

עמרי טלמון: זה בדיוק מה שמר רכס אמר, כשבן אדם מבקש רשות לאחזקה עצמית זה לא דומה למכון בדק.

עמרי טלמון: דרך אגב, באופן כללי צריך לזכור שכל אגרה שמושתת על מכון בדק מגיעה לצרכן.

עמרי טלמון: מכוני בדק שאני מכיר, אין להם מכרות יהלומים.

עמרי טלמון: ברגע שהעלו אגרות או הוא שילם אגרה, הוא גובה אותן מהצרכן.

עמרי טלמון: מעבר לזה, כשמדובר על אחזקה עצמית זה הצרכן ישירות.

גיורא רום: אין חשוב מזה, היא מגיעה לבטיחות.

גדי רגב: אני חוזר ואומר מה שאמרתי קודם.

גדי רגב: הפחתנו את האגרות.

גדי רגב: הוא מדבר על המשקלים הנמוכים, יש פה הפחתה.

גדי רגב: זו סוגיה ראשונה.

גדי רגב: סוגיה שנייה, כמות העבודה, שעות העבודה, פיקוח על אחזקה עצמית היא לא פחותה מכמות הפיקוח שאנחנו צריכים לפקח על גורמים ממוסדים, במידה מסוימת אפילו הפוך.

רננה שחר: אני רוצה להבהיר שההבדל בין רישיון מכון בדק לרישיון לאחזקה עצמית איננו ההבדל בין פעילות מסחרית לפרטית.

רננה שחר: לחברת תעופה יכול להיות רישיון בדק לאחזקה עצמית שבו היא מורשית להחזיק את מטוסיה.

רננה שחר: אין קורלציה בין אחזקה עצמית ורישיון מכון בדק, שהוא פתוח לציבור, ובין הפעילות המסחרית או הפרטית, כפי שאומר מר טלמון.

אמנון הררי: אולי נכון לעשות הפרדה כזאת.

רננה שחר: כבר בוצעה ההפחתה באגרות לפי המשקלים של כלי הטיס.

לאה ורון: יש תוספת בפסקה (7) של הגדר מנועים, שלא היה בתקנות הקודמות?

אילן סולומון: כן.

גדי רגב: נכון.

רננה שחר: יש מכונים שמוסמכים לתקן מנועים.

ישראל חסון: קיבלתם תשובה?

אמנון הררי: יש אחר כך סעיף נוסף של חידוש רישיון, אני אתייחס לדבר נוסף.

ישראל חסון: אני שואל אם קיבלתם תשובה לסעיף הזה.

אמנון הררי: כן.

ישראל חסון: זה עונה גם לך?

עמרי טלמון: במסגרת הזאת כן.

עמרי טלמון: אם כי יש לי הערה כללית.

עמרי טלמון: אסור לדבר רטרואקטיבית, אז אני אדבר קדימה.

עמרי טלמון: המודל שלי הוא ארצות-הברית, הם גם מפקחים עלינו פיקוח עליון, והצגתי את זה בישיבות קודמות, שבהן אדוני לא היה אז חבר כנסת.

עמרי טלמון: העלויות הן בכלל אפס או קרובות לזה.

עמרי טלמון: כשנגיע לדבר על אגרת רישוי, ואני מוכן להוציא את הרישיון האמריקני שלי- - -

ישראל חסון: אתה רוצה לוותר על הזכות שלך כשנגיע לדבר?

עמרי טלמון: לא.

ישראל חסון: אם כך, נשמור את זה לאז.

עמרי טלמון: אם אתה שואל אם זה הניח את דעתי- - -

גיורא רום: התשובה היא כן.

עמרי טלמון: התשובה היא לא.

ישראל חסון: אנחנו מאשרים את התקנה הזאת.

ישראל חסון: תקנה 14 אושרה.

ישראל חסון: בבקשה.

רננה שחר: אגרת רישיון מכון הסמכה "15(א) המבקש רישיון מכון הסמכה ובו הגדר אחד (שאינו מחזיק רישיון כאמור) ישלם בעת הגשת הבקשה אגרה של 1,000 שקלים חדשים, ובעת הגשת הבקשה לכל הגדר נוסף ברישיון ישלם אגרה של 1,000 שקלים חדשים.

רננה שחר: (ב) ניתן רישיון כאמור בתקנת משנה (א) לתקופה של פחות משנה, ישלם המבקש בעד כל חודש או חלק ממנו 1/12 מסכום האגרה כאמור בתקנת משנה (א).

רננה שחר: "

ישראל חסון: הערות?

ישראל חסון: מאושר.

ישראל חסון: תקנה 15 אושרה.

לאה ורון: גם פה יש הפחתה?

דפנה עין דור: חזרה למחירים של 2007.

לאה ורון: לכן גם אין הערות.

רננה שחר: אגרה שנתית למכון בדק ורישיון אחזקה עצמית "16(א) מחזיק ברישיון מכון בדק או ברישיון אחזקה עצמית ישלם, אחת לשנה, אגרת חידוש כמפורט להלן: (1) מטוסים עד 700 ק"ג - 6 הגדרים - 1,500 שקלים; (2) יותר מ- 700 עד 2,000 ק"ג - 6 הגדרים - 2,000 שקלים; (3) יותר מ- 2,000 עד 5,700 ק"ג - 6 הגדרים - 7,548 שקלים; (4) יותר מ- 5,700 עד 15,000 ק"ג - הגדר אחד - 10,783 שקלים; (5) יותר מ- 15,000 עד 30,000 ק"ג - הגדר אחד - 32,349 שקלים; (6) יותר מ- 30,000 - הגדר אחד - 53,915 שקלים; (7) הגדר מנועים - שישה הגדרים - 6,470 שקלים; (8) הגדר אחר - הגדר 1 - 2,157 שקלים.

רננה שחר: " "(ב) המחזיק ברישיון מכון הסמכה ישלם, אחת לשנה, אגרה של 1,000 שקלים חדשים בעד כל הגדר שברישיונו.

רננה שחר: (ג) תשלום האגרה כאמור בתקנות משנה (א) ו- (ב) ייעשה בתחילת כל שנה עד יום 31 בינואר.

רננה שחר: "

ישראל חסון: כמה מכוני הסמכה כאלה יש בארץ?

גיורא רום: יש שני מכוני הסמכה גדולים, שזה אל-על והתעשייה האווירית.

גיורא רום: יש כעשרה מכוני בדק.

גדי רגב: יש 30 מכוני בדק.

רננה שחר: מכון בדק זה מכון שבו מתקנים את כלי הטיס ומכון הסמכה זה מכון שבו מכשירים.

ישראל חסון: יש הערות?

אמנון הררי: איגוד הדאייה מחזיק כ-50 כלי טיס, שזה כמות גדול מאוד.

אמנון הררי: הם יחסית דומים אחד לשני, אבל הם דגמים קצת שונים.

אמנון הררי: באופן שבו התקנה מנוסחת "שישה הגדרים", יוצא שעל 50 כלי טיס, שכמעט כולם קצת שונים אחד מהשני, אנחנו צריכים לשלם 50 חלקי 6, שזה סכום יחסית גדול למכון לאחזקה עצמית, שכולו מבוסס על מתנדבים, הוא לא מכון מסחרי.

אמנון הררי: הבקשה שלנו לרת"א, אולי במקרה ספציפי, או אולי לעשות את זה קצת יותר כללי, לבחון מחדש את הסוגיה של כמות ההגדרים, ובמקרים חריגים כמו אצלנו להתיר יותר הגדרים לכל תת סעיף של סכום שמוגדר שם.

גדי רגב: במקור זה היה פר הגדר.

גדי רגב: הלכנו לקראתם וקבענו שישה.

גדי רגב: המספר שישה לא מספק?

גדי רגב: אם שמונה יותר טוב?

גדי רגב: אני לא יודע אם זה המקום לנהל פה את השוק.

גדי רגב: אין לנו כוונה לעשות את זה אין-סופי, משום שבסוף יש הבדלים בין המטוסים.

גדי רגב: לכול יש משמעות של פיקוח ואכיפה.

גדי רגב: אם השישה לא טוב, וצריך עשרה, נלך עד עשרה.

ישראל חסון: ניהלת על זה דיון עם רת"א לפני זה?

אמנון הררי: היתה תכתובת, אבל לא הספקנו לשבת, כי היינו עסוקים.

ישראל חסון: תהליך חקיקה אפשר למרוח עד אין-סוף, ואנחנו עוד עשר דקות ממילא קמים, אני פשוט צריך ללכת לישיבה אחרת ששם יש שלושה הגדרים.

ישראל חסון: אי אפשר לקיים כך את הדיון.

ישראל חסון: זה מסוג הדברים שצריך לסיים לפני שנכנסים לחדר הזה, ואז לזהות פה פערים, לא שבשלב החקיקה מתחילים לקיים את הדיון.

ישראל חסון: צריך להיות מונח על השולחן הפער.

ישראל חסון: אני אומר לך: בשלב הזה אני משאיר לשישה, אם תשכנע אותם והם ירצו לשנות, בשמחה רבה.

ישראל חסון: אי אפשר להגיד לא הספקתי ולהיכנס לחדר, זה תהליך לא נכון.

עמרי טלמון: אמרת דברי אלוהים חיים, שצריך לדון בזה קודם ולבוא לישיבה רק עם ההבדלים.

עמרי טלמון: זה לא בוצע.

ישראל חסון: מי הפריע לך?

עמרי טלמון: אני יכול לבוא לישיבה עם עצמי 24 שעות, זו לא הבעיה, אבל אני צריך לשבת מול מישהו שיקשיב לי.

עמרי טלמון: אם אני כותב מכתב, ואפילו לא עונים לי, זה לא נקרא דיון.

עמרי טלמון: באופן כללי אנחנו סבורים שאי אפשר בכלל לקדם את הטייס, ואולי גם נושאים אחרים, ללא דיון בין הצדדים השונים.

עמרי טלמון: המומחיות פה והאינטרסים לא מונחים כולם בצד אחד.

עמרי טלמון: מה שאמרת נכון מאוד, אבל אם תשים לב לתאריכים, יודעים לפני ארבע שנים שצריך לדון בה עד 31 בדצמבר, והיא פורסמה רק לאחרונה, והמכתב של השר אל יושב-ראש הוועדה הוא מה-6 בדצמבר, ולוח-הזמנים הזה קצר מאוד, ואולי בגלל זה לא זימנו אותנו, אבל לא זימנו.

עמרי טלמון: זו עובדה קיימת.

ישראל חסון: רבותי ברת"א, אם הדברים, כפי שעולים כאן, אכן כך, אז בבקשה, לי לא בוער לקיים את הדיון.

רננה שחר: קודם כול, בחודש מאי הוועדה האריכה את תוקף התקנות לעוד שבעה חודשים עד עכשיו, נערכו חילופי התכתבויות עם עמרי טלמון ודיונים על ההצעה הקודמת שאינה שונה בהרבה מההצעה הזאת, מעבר לכך נשלחה הצעת התקנות, התקבלו התגובות, תוקן כל מה שראינו לנכון לתקן.

רננה שחר: כך זה התנהל.

ישראל חסון: גם סוגיית ההגדרים למשל?

ישראל חסון: היא תוקנה מאחד לשש?

רננה שחר: כן.

ישראל חסון: הבקשה שלך כרגע לעלות ביותר.

אמנון הררי: אני זוכר שבתחילת השנה שילמתי לפי יותר הגדרים.

רננה שחר: אלה תקנות חדשות.

דפנה עין דור: יש מדרגות של עוד משקלים, ובמשקלים יותר נמוכים יש הנחה משמעותית.

ישראל חסון: אם התקיים התהליך הזה, אני כרגע מאשר את התקנה כמות שהיא.

איתי עצמון: איך תקנת משנה (ב) מתיישבת עם תקנת משנה (א)?

איתי עצמון: מי שיש לו רישיון, משלם אחת לשנה אגרה של 1,000 שקלים חדשים בעד כל הגדר.

רננה שחר: תקנת משנה (א) מתייחסת למכון בדק, תקנת משנה (ב) מתייחסת למכון הסמכה.

גיורא רום: אם נחזור לנושא הקודם.

גיורא רום: ישבנו עם התעשייה האווירית, ישבנו עם אל-על, ישבנו עם ארקיע, ישבנו עם ישראייר, ישבנו עם כל מי שפנה אלינו, למעט כאלה שהסדרנו אתם את העניין בהתכתבות, אף-על-פי שזה פורסם ב-6 בינואר.

רננה שחר: זה פורסם לציבור בנובמבר.

גיורא רום: הספקנו לשבת עם מרבית הגופים, ונדמה לי שהשקט בדיון מדבר בעד עצמו.

דיויד גולן: לא מסכים אתך, אתנו לא ישבו.

גדי רגב: כתבתם לנו?

דיויד גולן: כן.

רננה שחר: נשמח לקבל את המכתב שלכם.

דיויד גולן: עכשיו תשמחו, אבל לא זימנתם אותנו.

רננה שחר: התקנות מפורסמות באתר האינטרנט של רת"א.

ישראל חסון: קיבלת בוועדה מסלול ארוך מאוד להידברות.

דיויד גולן: אני מסכים אתך.

ישראל חסון: אני חוזר ואומר.

ישראל חסון: תחת הכותרת של "סיוע לחקלאות", כשאנחנו מחפשים כל דרך לסייע לתחום החקלאי בארץ, תחשוב מה אתה יכול להפיק מזה, תחשוב איך לקבוע אילו עקרונות מנחים להמשך הדרך, תסכם ותוכלו לחזור לפה.

ישראל חסון: אני אומר לך שתקבל סיוע, משהו שייחד את תחום התעופה החקלאית, כך נקרא לזה.

דיויד גולן: אני מודה לך, אדוני היושב-ראש.

עמרי טלמון: כדי שיהיה ברור על מה מדובר.

עמרי טלמון: עד לפני כמה שנים היה הגדר דאון, ואני בתחום התעופה 40 שנה, תחזקנו את הכלים בעבודה עצמית.

עמרי טלמון: הגדר דאון, לא חשוב אם זה ה"אולימפיה", או "קא 7", או מוצר אחר.

עמרי טלמון: התוצאות היו לא רעות, הואיל ומבחינת בטיחות, שזו בסופו של דבר המטרה הסופית, הדאייה היא במצב טוב מאוד.

עמרי טלמון: פתאום בבת אחת נהיה הגדר לכל דאון לחוד לפי תעודת הסוג שלו, וזה הקפיץ את העלות השנתית בפקטור.

עמרי טלמון: אותו דבר קרה במטוסים הקלים, כאשר חברה כמו כים ניר, שמעבר לעיסוקה בריסוס היא גם מכון בדק, שאני לקוח שלה משנת 1971.

עמרי טלמון: היה הגדר group a, שזה כל המטוסים מתחת למטוס מסוים ועם מנוע אחד, ופתאום נהיה הגדר לכל מטוס ומטוס לחוד.

עמרי טלמון: כתוצאה מזה ההגדרה קפצה - תקן אותי דיויד גולן - מאלפי שקלים בודדים לעשרות אלפי שקלים אגרה שנתית.

עמרי טלמון: 43,000 אגרה שנתית למכון במקום אולי 2,500, אני לא זוכר את המספר.

עמרי טלמון: מובן שזה מתגלגל בסופו של דבר ללקוח, וזה עומד קצת בסתירה לעקרונות שרת"א הציעה.

עמרי טלמון: לכן, במכתבי מ-22 בנובמבר, הצעתי להפריד בין ההגדרים.

עמרי טלמון: מקובל עלי ש-787 וארבוס 320 זה לא אותו אווירון בכלל, אבל הצעתי בענווה לחזור למצב שבו group a היה הגדר, ואפילו group b היה הגדר, ואלה אותם מנועים ובערך אותם גופים, רק אחד מרכיב כך ואחד קצת אחרת.

עמרי טלמון: זה לא מצדיק הקפצה של האגרה בשיעור כזה.

עמרי טלמון: בסופו של דבר זה יורד ללקוח.

דפנה עין דור: כרגע מדובר בהפחתה אל מול האגרה שהיתה ב-2009, מול מעל 2,700 - 1,500 שקלים.

דפנה עין דור: זו המשמעות.

עמרי טלמון: זה הרבי והעז.

עמרי טלמון: הדבר האלה נאמרו כבר לפני ארבע שנים בדיון, ולכן אז קבעה הוועדה שהתקנות הן תקנות שעה.

עמרי טלמון: בניגוד להרגלי כתבתי מכתב וציינתי שאני שמח שרת"א נקטה בקו הזה, אבל צריך עוד מקצה שיפורים, זה הכול.

עמרי טלמון: אני מאוד שמח שנעשה צעד גדול קדימה.

עמרי טלמון: שלא תהיה אי הבנה, פה אנחנו מדברים על דברים שאני לא שמח בהם, לא על דברים שאני שמח בהם.

ישראל חסון: מה ההתייחסות העניינית?

דפנה עין דור: מה שרת"א עשתה זה הוספת שתי מדרגות נוספות.

דפנה עין דור: עד עכשיו זה היה עד 2,730 - מחיר של 2,770 שקלים במחירים המעודכנים.

דפנה עין דור: התוספת היא של עוד מדרגה של עד 700 ב-1,500 שקלים, ועד 2,000 ב-2,000 שקלים.

דפנה עין דור: זו הפחתה משמעותית למשקלים הקטנים, וזה נותן את המענה.

ישראל חסון: זה טוב, אבל לא מספיק, אתה אומר.

עמרי טלמון: בדיוק כך.

ישראל חסון: רבותי, אנחנו מאשרים את התקנה הזאת.

ישראל חסון: תקנה 16 מאושרת.

ישראל חסון: אני מתנצל, אני פשוט חייב לעזוב, ואין פה מי שיחליף אותי.

ישראל חסון: הדיון יימשך מחר.

ישראל חסון: תודה רבה.